**AUTORILEPING NR. 01**

Tallinnas, 01.01.2013.a.

**Firmahaldus OÜ** (reg. kood: 12234566), asukohaga Nuustiku 7 Tallinn 11111, keda esindab volituse/põhikirja alusel juhatuse liige Lahe Mees (reg./isikukood: 1234567) (edaspidi Kirjastaja), ühelt poolt ja

**Puu Pakk** (isikukood: 123445), asukohaga Metsa 1 Tallinn 12345 (edaspidi Autor), teiselt poolt sõlmisid käesoleva käsunduslepingu (edaspidi nimetatud Leping) alljärgnevas:

1. **LEPINGU SISU**
   1. Autor loob teosed, mille vorm, maht, nimetus ja muud omadused on kirjeldatud Lepingu lisas 1 (edaspidi Teosed).
   2. Autor loovutab Kirjastajale Lepingus märgitud varalised õigused Teostele kogu maailmas *(või muu piirkond)* (edaspidi Territoorium) 10 aastaks arvates 01.02.2013. a.-st (edaspidi Tähtaeg).
   3. Kirjastaja tasub Lepingu alusel omandatavate õiguste eest Autorile Lepingus sätestatud suuruses ja korras tasu (edaspidi Autoritasu).
2. **TEOSTE LOOMINE**
   1. Autor kohustub looma Teosed isiklikult ning vastavalt Lepingu lisas 1 kirjeldatud omadustele, hankides selleks oma kulul vajalikud vahendid ning materjalid ning valides selleks oma äranägemisel vajalikud töövormid ja meetodid.
   2. Teoste loomise tähtaeg on 2 nädalat/kuud/aastat ning Teoste valmimise tähtpäev seega 01.03.2013. a.
3. **ÕIGUSTE LOOVUTAMINE**
   1. Käesoleva Lepingu alusel loovutab Autor Kirjastajale ainuõiguse:
      1. teostada ja kasutada mistahes viisil kõiki Teoste loomise käigus ja/või tulemusena tekkivaid varalisi õigusi kõikide Teoste suhtes kogu Tähtajaks ja kogu Territooriumil;
      2. kasutada ning lubada teistel isikutel kasutada Autori nime ja pseudonüümi, fotosid, kujutisi, portreesid, pilte ja eluloolist materjali seoses Teoste kasutamisega;
      3. anda teistele isikutele litsentse, lubasid ja volitusi Teoste ja/või nende üksikute osade kasutamiseks mis tahes viisil või eesmärgil.
4. **AUTORITASU JA SELLE MAKSMINE**
   1. Kirjastaja maksab Autorile Autoritasu 10% Territooriumi piires Teoste kasutamise eest Kirjastajale laekunud summadest, arvestades Lepingu punktides 4.2.-4.4. sätestatut.
   2. Kui Teostega koos kasutatakse Teoste töötlust, arranžeeringut, muudatust, lisandit, tõlget, kogumikku, Teostest ja/või nende osadest tehtud draama- ja/või muusikateost, uusi või täiendavaid laulutekste ja/või muusikat, mille autoriõigused kuuluvad Kirjastajale, on Autorile makstav Autoritasu vastavalt sellele proportsionaalselt väiksem.
   3. Enne Autoritasu suuruse arvutamist arvatakse Kirjastajale laekunud summadest maha:
      1. kõik maksud, millega Teoste kasutamise eest saadavat tasu maksustatakse;
      2. Kirjastaja poolt arranžeerijatele, töötlejatele, tõlkijatele ja muudele isikutele, keda Kirjastaja Lepingu täitmisel kasutab, makstud tasud ja muud Teoste avaldamiseks tehtud kulutused.
   4. Kirjastaja maksab Autoritasu Autorile välja 2 korral kalendriaastas, kandes Autoritasu, pärast sellest maksuseadustes sätestatud määras ja korras maksude kinnipidamist, Autori pangakontole nr 2234566778:
      1. hiljemalt 30. septembriks sama kalendriaasta 1. jaanuarist kuni 30. juunini Kirjastajale Teoste kasutamise eest laekunud tasudelt ja;
      2. hiljemalt 31. märtsiks eelmise kalendriaasta 1. juulist kuni 31. detsembrini Kirjastajale Teoste kasutamise eest laekunud tasudelt.
   5. Autoritasu maksmisega viivitamisel on Autoril õigus nõuda Kirjastajalt viivist 0,1 % tähtaegselt tasumata summast iga viivitatud päeva eest.
5. **AUTORI KINNITUSED JA AVALDUSED**
   1. Lepingule allakirjutamisega Autor kinnitab ja avaldab, et:
      1. tal on kõik õigused ja volitused käesoleva Lepingu sõlmimiseks ja täitmiseks ning ta ei ole enne Lepingu sõlmimist Lepingu punktis 3.1 märgitud õigusi ühelegi kolmandale isikule loovutanud ega nende õiguste teostamiseks ja kasutamiseks ühelegi kolmandale isikule luba (litsentsi) andnud ning ta ei ole sõlminud ega sõlmi Lepingu kehtivuse ajal kolmandate isikutega kokkuleppeid Teoste kasutamiseks;
      2. ta kinnitab, vormistab ja allkirjastab Kirjastaja taotlusel ja kulul kõik volikirjad, kokkulepped ja muud dokumendid ning teeb muud toimingud, mis on Kirjastajale vajalikud Lepingust tulenevate õiguste teostamiseks..
6. **LEPINGU KEHTIVUS, TEOSE KASUTAMISE ALGUS NING LEPINGU MUUTMINE JA ÜLESÜTLEMINE**
   1. Käesolev Leping jõustub selle mõlema Poole poolt allkirjastamisest ning kehtib 10 aastat arvates Lepingu sõlmimisele järgneva aasta 1. jaanuarist (*või muu õiguste loovutamise tähtajale vastav periood, vt Lepingu p 1.2.*).
   2. Teoste kasutamise algustähtaeg ei tohi ületada 1 aastat Teoste valmimisest.
   3. Käesolevat Lepingut võib muuta ja/või täiendada Poolte kokkuleppel. Lepingus tehtavad muudatused ja/või täiendused kehtivad üksnes tingimusel, et need on vormistatud kirjalikult ning allkirjastatud mõlema Poole poolt.
   4. Pooled on kokku leppinud, et Lepingut ei või erakorraliselt üles öelda, sõltumata ülesütlemist õigustavatest asjaoludest.
   5. Kui Autor ütleb Lepingu punktis 6.4 sätestatud keelust hoolimata erakorraliselt üles, kohustub Autor hüvitama Kirjastajale kõik kulud, mida Kirjastaja on kandnud Teoste avalikkusele suunamisel, reprodutseerimisel, levitamisel, tõlkimisel ja/või muul viisil Teoste ja/või Autori populariseerimisel ulatuses, milles need kulud ei ole kaetud vastavate Teoste kasutamise eest Kirjastajale laekunud ja tema osaks olevate summadega. Lisaks kohustub Autor maksma Kirjastusele viimase nõudel leppetrahvi summas 10000 eurot.
7. **LÕPPSÄTTED**
   1. Käesolevas Lepingus sätestamata küsimustes juhinduvad Pooled omavahelistest kokkulepetest, autoriõiguse seadusest, teistest seadustest ning muudest õigusaktidest.
   2. Kõik Lepinguga seotud vaidlused püütakse lahendada Pooltevaheliste läbirääkimiste teel. Läbirääkimiste teel kokkuleppe mittesaavutamisel lahendatakse vaidlus Harju Maakohtus.
   3. Käesoleva Lepingu lahutamatuks osaks on järgmine Lepingu lisa:

lisa 1 – Teoste nimekiri ja kirjeldus.

* 1. Käesolev Leping on koostatud kahes võrdset õiguslikku jõudu omavas eksemplaris, millest kummalegi Poolele jääb üks eksemplar.

Poolte andmed:

**Kirjastaja: Autor:**

Firmahaldus OÜ Puu Pakk

Registrikood: 123456 Isikukood: 1234677

Aadress: Nuustiku 7 Tallinn 11111 Aadress: Metsa 1 Tallinn 12345

Tel. Tel.

epost: epost:

Poolte allkirjad:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kirjastaja Autor